**I.**

**Részvételi- és Játékszabályzat**

„*Sétálj egyet a Hungaroringen a Kamion Eb-futam hétvégéjén” című játékhoz*

1. **A játékszervező:**

A „Sétálj egyet a Hungaroringen a Kamion Eb-futam hétvégéjén” című játék (**„Játék”**) szervezője a **HUNGARORING Sport Zrt.** (székhely: 2146 Mogyoród, Hungaroring út 10.; cégjegyzékszám: 13-10-040464; adószám: 10603226-2-44 (**„Szervező”**).

**2. Fogalmak:**

**Játék**: a HUNGARORING Sport Zrt. által 2021. június 2. - 2021. június 7. időtartam között szervezett „Sétálj egyet a Hungaroringen a Kamion Eb-futam hétvégéjén” című játék.

**Rajongói oldal**: a Szervező Facebook oldala, <https://www.facebook.com/hungaroringofficial/>.

**Facebook profil**: a Játékosnak a Facebook oldalon létrehozott saját profilja.

**Játékos**: 18. életévét betöltött, cselekvőképes, saját Facebook profillal rendelkező magyar állampolgár.

**Nyertes**: a sorsolás alkalmával kisorsolt 5 x 1 (ötször egy) Játékos.

**Nyeremény**: 5 x 2 db sétajegy

**Ptk**.: a Polgári Törvénykönyvről szóló 2013. évi V. törvény.

A HUNGARORING Sport Zrt. mint Szervező 2021. június 2. napján 11.00 órától 2021. június 7.napján 10.00 óráig a „Sétálj egyet a Hungaroringen a Kamion Eb-futam hétvégéjén” című Játékot szervez, amelynek részvételi feltételeit („***Játékszabályzat”***) az alábbiakban határozza meg:

**3. A Játékban való részvétel feltételei**

A Játékszabályzat hatálya a Szervező jelen Játékszabályzatban körülírt Játékára terjed ki, és vonatkozik a Játékosokra, és mindazokra, akik a Játék kapcsán bármilyen igényt kívánnak érvényesíteni. A Játékos a Játékban való részvétellel maradéktalanul, magára nézve kötelezőnek elfogadja a Játékszabályzatot (különösen annak tartalmát képező Adatkezelési tájékoztatót), valamint a Facebook által előírt irányelvekben meghatározott valamennyi feltételt, és hozzájárul ahhoz, hogy a Rajongói oldalon megadott profilnevét és profil képét, valamint nyertesség esetén teljes nevét, telefonszámát, e-mail címét, lakcímét az adott Játékkal összefüggésben a II. pontban ismertetett Adatkezelési tájékoztatóban írtak szerint kezelje, továbbá a Játékos a részvétellel kifejezetten hozzájárul ahhoz, hogy a Szervező a Játékos által a Rajongói oldalon adott válaszát (kommentjét), illetve a Játékszabályzatban meghatározott adatait a jelen Játékszabályzatban, valamint az Adatkezelési tájékoztatóban írtak szerint felhasználja. A Játékos tudomásul veszi, hogy a Játékban való részvétel előtt köteles előzetesen tájékozódni a Játékszabályzat, az Adatvédelmi szabályzat rendelkezéseiről, ennek elmulasztására utóbb nem hivatkozhat.

A Játékban nem vehetnek részt a Szervező vezető tisztségviselői, alkalmazottai,
munka-, vagy vele megbízási, vállalkozási vagy munkavégzésre irányuló egyéb jogviszonyban állók, valamint mindezen személyeknek a Ptk. 8:1 § (1) bek. 1. pontjában meghatározott közeli hozzátartozói és Ptk. 8:1 § (1) bek. 2. pontjában meghatározott hozzátartozói.

1. **A Játék időtartama:**

A Játék 2021. június 2. napján 11 óra 00 perctől 2021. június 7. napján 10 óra 00 percéig tart (ez a hálózat sebességének függvényében minimálisan eltérhet).

1. **A Játék menete**
	1. A Játékban való részvételhez keresse fel a Rajongói oldalt, majd ott a Játékra felhívó poszt (továbbiakban: **Poszt**) alatt tegyen eleget a felhívásban meghirdetett feladatnak.
	2. A Játék lényege - ahogyan az a felhívó Posztban is meghirdetésre kerül –, hogy a Játékosnak a Poszthoz fűzött kommentben (továbbiakban: **Komment**) egy igen válasszal jeleznie kell a sétán történő részvételi szándékát, valamint rendelkeznie kell előre megvásárolt hétvégi jeggyel a Kamion Európa-bajnokságra, amelyről a visszaigazoló emailt meg kell kapnia a sorsolás időpontjáig. Egy Játékos a Játékban *korlátlan számú* Kommentet tölthet fel.

A Komment tartalmáért a Szervezőt semmilyen felelősség nem terheli.

* 1. A Játékban Kommentet leadni a Játék időtartama alatt lehet. A Kommenteket a Játékszabályzat feltételeinek teljesítése végett a Szervező megvizsgálhatja, és amennyiben azok, illetve az azokat beküldő Játékos bármely okból nem felel meg a Játékszabályzat feltételeinek, úgy az érintett Játékost a Játékból kizárhatja, a kommentjét törölheti (pl: illetlen, sértő kifejezések).
	2. Szervező a nem valós adatokat megadó Játékosokat kizárhatja a Játékból. A Játék szempontjából szabálytalannak minősülnek azok a Kommentek, amelyek különösen, de nem kizárólagosan (i) obszcén szavakat tartalmaznak, (ii) pornográf vagy szexuális tartalmúak, (iii) sértik a jó ízlést, (iv) vallási, politikai, gyűlöletkeltő vagy egyéb sértő szövegeket tartalmaznak, (v) internetes honlapról vagy bármely más úton letöltöttek, (vi) reklám értékűek, (vii) a Szervező jó hírnevét sértik, (viii) sértik valamely harmadik személy szerzői vagy személyhez fűződő jogát, harmadik személyek személyes adatait jelenítik meg, illetve érdekeit sértik, (ix) jogsértőek, (x) a Szervező szubjektív megítélése alapján nem illeszkednek a Játék koncepciójába. Szervező az ilyen Kommenteket azonnal törli saját megítélése szerint. Kizárásnak minősül, ha a Játékos Kommentjét a Facebook – előírásainak, irányelveinek megsértése miatt vagy bármilyen egyéb okból – törli, illetve, ha a Játékos a Szervező adatkezeléséhez való hozzájárulását visszavonja.

A Szervezőt semmilyen felelősség nem terheli a Játékos téves adatszolgáltatásából eredően. A Szervező nem ajánlja a Játékban való részvételt harmadik személy által regisztrált vagy nem valódi adatokat tartalmazó Facebook profil megadásával. Amennyiben a Játékos nem saját maga által regisztrált Facebook profillal kommentel, a Játék kezdete előtt kérje a jogosult írásbeli hozzájárulását. Ezen hozzájárulás esetleges hiánya miatti következményekért kizárólag a Játékos felelős, a Játékkal kapcsolatos, e-mail postafiók, illetve profil használat jogosultságából fakadó vitákkal kapcsolatban a Szervező mindennemű felelősségét kizárja.

* 1. A Játék lebonyolítása, illetve az abban való részvétel a jelen Játékszabályzat szerint történik. Amennyiben a Játékszabályzat valamely kérdést nem szabályoz, úgy a hatályos jogszabályok vonatkozó rendelkezéseit kell alkalmazni.

Amennyiben a Játékos jelen Játékszabályzatot vagy annak bármely rendelkezését nem fogadja el, valamint azzal kapcsolatban kifogást emel, a Játékban nem jogosult részt venni, illetve a Játékból automatikusan kizárásra kerül.

* 1. A Nyertesek kiválasztása

A Játék időtartamának lejártát (lezárását) követően 5 x 1 (ötször egy) db Nyertes kerül kiválasztásra az alábbiak szerint:

A Nyertesek kiválasztása a Szervező a felhívó Poszt alatti Kommentekből számítógépes programmal – Comment Picker szoftveren – történő véletlenszerűen sorsolással történik. A sorsolás időpontja: **2021. június 7. 10:30.** Szervező szintén kizárhatja a Játékból azt a Játékost, aki a Játékszabály 5.9. pontjában foglaltak értelmében nem elérhető. A Szervező fenntartja a jogot, hogy minden jelenlegi és jövőben szervezett játékukból kizárják azt a Játékost, aki a Játék során bizonyítottan a Játék internet oldalának feltörésével, robot, vagy spam program használatával, vagy egyéb más csalásra lehetőséget adó módon kíván előnyhöz jutni.

A Játékban való részvétellel a Játékos tudomásul veszi, hogy a Játék tartalma, teljesítménye, üzenet- és adatátviteli, valamint válaszadási sebessége a kiszolgáló technológia függvénye, és ezáltal ezeket kedvezőtlenül befolyásolhatja olyan, a Szervezőn kívülálló tényező, mint például (de nem kizárólagosan) kapcsolati hiba, a szerver számítógépek teljesítménye, valamint a biztonságos hálózati kapcsolat fenntartása. A Szervező az e bekezdésben írtakból fakadó mindennemű felelősséget kizár.

* 1. Nyeremény átvétele

A Nyertesek a Nyereményt az alábbiak szerint vehetik át:

Szervező a Nyertesek kisorsolását követően a Rajongói oldalon a Nyerteseket kihirdető posztot (eredményhirdetés) tesz közzé **2021. június 7. napján.** A Szervező a Nyerteseket Facebook Messenger üzenetben keresi fel adategyeztetés céljából (amelynek része a megvásárolt hétvégi jegyekről kapott visszaigazoló emailben szereplő vásárlási kód megadása)***,*** majd a Nyertes visszajelzése hiányában, további 48 órán belül ismételten. A Nyertes legkésőbb a második értesítést követően haladéktalanul, de legfeljebb 24 órán belül köteles e-mailben, a sales@hungaroring.hu címre visszajelezni a Szervező részére. Amennyiben a Nyertes ezt elmulasztja (beleértve amennyiben elmulasztja a hétvégi jegyek megvásárlásához kapcsolódó vásárlási kód megadását, vagy nem rendelkezik hétvégi jegyek megvásárlásához kapcsolódó vásárlási kóddal, vagy a visszaigazoló email későbbi, mint a sorsolás időpontja), úgy "nem elérhető"-nek minősül, és kizárásra kerül a Játékból.

Amennyiben a Szervező észleli, hogy a Nyertes „nem elérhető” vagy bármilyen okból nem adható át részére (beleértve amennyiben elmulasztja hétvégi jegyek megvásárlásához kapcsolódó vásárlási kód megadását, vagy nem rendelkezik hétvégi jegyek megvásárlásához kapcsolódó vásárlási kóddal, vagy a visszaigazoló email későbbi, mint a sorsolás időpontja) a Nyereménye, pótnyertes kiválasztására kerül sor a Szervező által, a Szervező a pótnyertest a Rajongói oldalon a pótnyerteseket kihirdető posztot (eredményhirdetés) tesz közzé **2021. június 9. napján,**majd a Szervező a pótnyertest Facebook Messenger üzenetben keresi fel adategyeztetés céljából. A pótnyertes visszajelzése hiányában, további 24 órán belül ismételten. A pótnyertes legkésőbb a második értesítést követően haladéktalanul, de legfeljebb 24 órán belül köteles e-mailben, a sales@hungaroring.hu címre visszajelezni a Szervező részére.

Ha a Nyertes, pótnyertes bármely okból egyáltalán nem elérhető, továbbá, ha a megkeresésre nem reagál legkésőbb a második értesítést követő 24 órán belül, vagy bármely okból nem veszi át a Nyereményét az egyeztetett helyen, az egyeztetett időpontban, a továbbiakban nem jogosult a Nyeremény átvételére, kártérítési igénnyel sem élhet.

* 1. Nyeremények kézbesítése

A Nyeremény kézbesítésének részleteit a Nyertessel a Szervező elektronikus úton küldött üzenetekben egyezteti. A Nyereményről szóló értesítés kézbesítettnek minősül, ha az elektronikus úton küldött üzenetben olyan igazolás érkezik vissza Szervező felé, amelynek értelmében a Nyertes a Nyereményt tartalmazó üzenetet megkapta.

1. A Játékos köteles együttműködni a Nyeremény átvétele érdekében. Amennyiben ennek nem tesz eleget, és a Nyeremény átvétele meghiúsul, a Nyeremény a továbbiakban nem vehető át és a Szervezőt semmilyen felelősség nem terheli ezzel kapcsolatban. A Nyeremény átvétele 2021. június 12. napján a Kamion EB programjának végén történik.
2. **A Nyeremény**

Mind az 5 (öt) Nyertes 2-2 (kettő) db „sétajegyet” nyer, amely magában foglalja, hogy a Nyertes 2021. június 12. napján a Kamion EB programjának végén egy vezetett túra keretében végig sétálhat a Hungaroring aszfaltcsíkján, fényképeket készíthet és megismerkedhet a Hungaroring történetével. A Nyeremény vonatkozásában a Szervező a változtatás jogát fenntartja. A Szervező rögzíti, hogy felelőssége kizárólag a Nyeremény nyújtására terjed ki, a Nyeremény igénybevételéhez kapcsolódó további feltételek biztosítása már nem kötelezettsége. A Nyeremény készpénzre nem váltható, készpénzben történő visszatérítés nem eszközölhető, továbbá egyéb kedvezményekkel nem vonható össze és utólag nem érvényesíthető.

A Szervező kizárja a felelősségét a Nyeremény átadásának meghiúsulásáért, amely annak a következménye, hogy a Nyertes a Nyeremény odaítélését követően bármely okból nem elérhető az egyeztetett helyen és időpontban.

Amennyiben a Felek ellenőrzési körén kívül eső, előre nem látható körülmény (pl. időjárási körülmények) miatt a Nyeremény (vezetett program) megvalósítása ellehetetlenül, úgy a Nyeremény (vezetett program) egy másik, a Szervező által meghirdetett időpontban pótolható.

1. **Személyi jövedelemadó, költségek**

A Szervező vállalja, hogy amennyiben felmerül adó- vagy egyéb járulékfizetési kötelezettség a Nyereményekkel kapcsolatban, úgy a Szervező a Nyertesek nevében kifizeti a Nyereményre esetlegesen közvetlenül alkalmazandó személyi jövedelemadót és a Nyereményekkel kapcsolatban felmerülő további adó vagy egyéb esetleges járulék megfizetését is. Az ezeken felül esetlegesen felmerülő más adó, díj és illeték, utazási költség, illetve minden kapcsolódó költség a Nyertest terheli.

1. **Vegyes rendelkezések**

A Szervező, illetve annak bármely leányvállalata, tulajdonosai, vezető tisztségviselői, és alkalmazottai a Nyeremény hibáiért, hiányosságaiért kizárják a felelősségüket, kivéve, ha a felelősség kizárását a magyar jogszabályok kifejezett rendelkezéssel tiltják. A Játékos ilyen igényét jogszabályi keretek között a Nyeremény szolgáltatójával/gyártójával/forgalmazójával szemben érvényesítheti.

A Játékos a jelen Játékban való részvételével kifejezetten hozzájárul ahhoz, hogy a Szervező publikálja Játékos nevét a tömegtájékoztatási médiákban és egyéb promóciós és reklám célokat szolgáló audio, fotó és videó anyagokban. Valamint kifejezetten hozzájárul ahhoz, hogy a Játékos Kommentjét a Szervező publikálhassa vagy ismertethesse a tömegtájékoztatási médiákban és egyéb promóciós és reklám célokat szolgáló audio, fotó és videó anyagokban. A Nyeremény másra át nem ruházható, kereskedelmi forgalomba nem hozható, készpénzre, illetve egyéb kedvezményre nem váltható és semmilyen módon nem értékesíthető tovább.

A Szervező kizárja a felelősségét minden, a Facebook-ot, illetve az azt kezelő szervereket ért külső, ún. SQL támadások, meghibásodás esetére. Tehát amennyiben a kiszolgáló hálózatot ért támadás folytán a Játékos téves üzeneteket kap Nyereményét, a Játékos/nem Játékos státuszát, stb. illetően, úgy ezen esetekre a Szervező semminemű felelősséget nem vállal.

Szervező kizárják a felelősségét a Facebook rajtuk kívülálló okokból történő meghibásodásáért, amely időtartam alatt az nem vagy korlátozottan használható.

**Szervező fenntartja a jogot, hogy a jelen Játékszabályzatot bármikor megváltoztathatja vagy visszavonja külön értesítés és indokolás nélkül.**

Szervező rögzíti, hogy a Facebook semmilyen formában nem támogatója vagy szervezője jelen Játéknak. Az adatszolgáltatás nem a Facebook részére, hanem a Szervező részére történik.

Szervező rögzíti, hogy a Játékban megismertetésre kerülő különböző platformok a Játékban nem vesznek részt, a Játékot kizárólag a Szervező indítja.

Ha a Játékkal kapcsolatban további kérdés vagy probléma merül fel, akkor a sales@hungaroring.hu e-mail címen kérhető tájékoztatás.

**II. Adatkezelési tájékoztató**

**1.** **Adatkezelő:**

A jelen Adatkezelési tájékoztató irányadó a HUNGARORING Sport Zrt. (székhely: 2146 Mogyoród, Hungaroring út 10.; cégjegyzékszám: 13-10-040464; adószám: 10603226-2-44; továbbiakban: „**Adatkezelő**”), által szervezett **„Sétálj egyet a Hungaroringen a Kamion Eb-futam hétvégéjén”** (továbbiakban: „**Játék**”) keretében gyűjtött személyes adatok kezelésére.

**2.** **A kezelt személyes adatok köre, az adatkezelés jogalapja, az adatkezelés célja és időtartama:**

**Kezelt személyes adatok köre**: Minden Játékos esetében a Játékos (továbbiakban: Érintett) Facebook profil neve és profil képe, amely a Játékban való részvételhez szükséges. Nyertes Játékosok esetében további adatkezelés szükséges, a kezelt adatok köre ebben az esetben a teljes név, e-mail cím, telefonszám, illetve a megvásárolt e-jegy kódja.

**Adatkezelés jogalapja**: A Játékban való részvétellel kapcsolatos adatszolgáltatás önkéntes, az adatkezelés az Érintett hozzájárulásán alapul. Az Érintett hozzájárulása, amely hozzájárulás a Komment elhelyezésével lép érvénybe. Az érintetti hozzájárulás bármikor visszavonható a Komment törlésével vagy a II.3. pontban megadott elérhetőségek valamelyikére megküldött törlési kérelemmel. Az érintetti hozzájárulás visszavonása nem érinti a hozzájáruláson alapuló, az érintetti hozzájárulás visszavonása előtti adatkezelés jogszerűségét. Adatkezelés célja a Játékban való részvétel, a feltételek ellenőrzése, valamint a Játék lebonyolítása és a Nyertesek azonosítása érdekében kerülnek kezelésre (Nyertesek értesítése, kapcsolattartás a Nyertesekkel, Nyeremények kézbesítése).

Az Érintett tudomásul veszi és kifejezetten hozzájárul ahhoz, hogy az Adatkezelő a megadott adataikat a Játékkal összefüggésben, a Játék időtartama alatt kapcsolattartás, adattovábbítás és adminisztráció céljából kezelje, illetve feldolgozza.

Adatkezelés időtartama a Nyeremények Nyertesek által történő átvételéig vagy az Érintett hozzájárulásának visszavonásáig. Az Adatkezelő a kezelt adatokat a Nyeremény megküldését követő 15 napon belül véglegesen törli, és az adatokat ezen célból a továbbiakban nem kezeli.

A Játékkal összefüggésben kezelt személyes adatok a Játék lezárását követően is megmaradnak a kiszolgáló szervereken (Facebook).

**3.** **Az Érintett jogai a kezelt adataival kapcsolatban**

Adatkezelő bármikor lehetőséget biztosít az Érintettnek arra, hogy tájékoztatást kérjen személyes adatai kezeléséről, kérje azok törlését, zárolását vagy helyesbítését. Az Adatkezelő a tájékoztatás, helyesbítés, zárolás vagy törlés iránti kérelmeket az alábbi elérhetőségeken fogadja: 2146 Mogyoród, Hungaroring út 10. postai címen, vagy a sales@hungaroring.hu e-mail címen, azonban a helyesbítés, zárolás, törlés kapcsán az Adatkezelő csak a Komment megjelenését tudja visszavonni, a jelen adatkezelésben Érintettek saját közösségi fiókjaikért maguk felelnek.

Az adatkezeléshez adott hozzájárulás bármikor, bármilyen korlátozás vagy indokolás nélkül díjmentesen visszavonható az Adatkezelőnek címzett, a sales@hungaroring.hu e-mail-címre küldött e-mail útján vagy a 2146 Mogyoród, Hungaroring út 10. címre küldött postai levélben is.

Ezen kívül az Érintettet megilleti a személyes adatai kezelése elleni tiltakozás joga is. Amennyiben a tiltakozása alapján az Adatkezelő által meghozott döntéssel nem ért egyet, úgy a Játékos bírósághoz fordulhat.

Amennyiben az Érintett személyes adatainak törlését a Nyeremény átadása előtt kéri, úgy tudomásul veszi, hogy a Játékban való minden jogosultságát elveszti, és a Játékból kizárásra kerül. A Nyeremény átadását követően az Érintett nem tehet olyan nyilatkozatot, mely a Játékszabályzatba foglalt vállalásával ellentétes.

**4.** **Adatbiztonság**

Az adatkezelők megtesznek minden tőlük telhetőt annak érdekében, hogy az adatok véletlenül se sérüljenek, illetve semmisüljenek meg, azonban a Facebook tárhelyeken tárolt adatokért a Google adatvédelmi szabályzatai az irányadók.

A Szervező kötelezettséget vállal arra, hogy az Érintettek személyes adatait a hatályos jogszabályi rendelkezésekre figyelemmel és ezeknek megfelelően, bizalmasan kezeli, azt kizárólag az adatkezelési cél megvalósulása érdekében kezeli, más számára hozzáférhetővé nem teszi, további harmadik személyeknek nem adja tovább, az adatkezelés szabályainak mindenben eleget tesz.

**5.** **Jogérvényesítési lehetőségek**

Az Érintett a panaszával a Nemzeti Adatvédelmi és Információszabadság Hatósághoz fordulhat (postai cím: 1363 Budapest, Pf.: 9., cím: 1055 Budapest, Falk Miksa utca 9-11, telefon: +36 (1) 391-1400, fax: +36 (1) 391-1410, e-mail: ugyfelszolgalat@naih.hu, URL: <http://naih.hu>). A NAIH elvárt gyakorlata alapján, ha az adatkezelés során az Érintettnek panasza van az adatkezeléssel kapcsolatban, akkor azt először a Szervezővel próbálja meg rendezni. A HUNGARORING Sport Zrt. elérhetősége: e-mail: sales@hungaroring.hu vagy 2146 Mogyoród, Hungaroring út 10.

Az Érintett a jogainak megsértése esetén az Adatkezelővel szemben bírósághoz is fordulhat. Az Érintett a bírósági eljárásban jogosult a lakóhelye szerinti törvényszék eljárását kezdeményezni. A megfelelő illetékességű törvényszék ezen a linken található meg: <http://birosag.hu/ugyfelkapcsolati-portal/illetekessegkereso>.

**6.** **Egyéb rendelkezések**

Jelen Adatkezelési tájékoztatóra a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló (EU) 2016/679 Általános Adatvédelmi rendelet (GDPR) és, különösen az információs önrendelkezési jogról és az információszabadságról szóló 2011. évi CXII. törvény rendelkezései az irányadóak.

Az Adatkezelő fenntartja a változtatás jogát azzal kapcsolatban, hogy a jelen Adatkezelési tájékoztatót az Érintett előzetes értesítése mellett egyoldalúan, bármikor módosítsa.

Az adatok pontatlan megadásából eredő következményekért a HUNGARORING Sport Zrt.-t, mint Adatkezelőt felelősség nem terheli.

Mogyoród, 2021. június 1.